Държавен вестник, бр. 73, 2016 г., стр. 55

БРОЙ  73	
Д Ъ Р Ж А В Е Н  В Е С Т Н И К 	
СТР.  55  
Определянето възрастта на афтите има ори-
ентировъчно значение за епизоотологичното 
проучване. Следва веднага да се отбележи, че 
определянето на възрастта на ранните лезии от 
1 – 5-дневна възраст не почива на научна осно-
ва. То е само ориентировъчно и изисква голям 
клиничен опит. Освен това допустимата вариа-
ция във възрастта на лезиите е около 1 ден. Тази 
възможна грешка след 5-я ден намалява. За да се 
намали рискът от грешки, следва да се прегледат 
колкото се може повече животни в стадото.
5.1. Откриване на шапни лезии на възраст 
1 ден в стадото.
Еднодневните лезии при говедото се изразя-
ват в образуването на мехурчести сребристи или 
перлени образувания по лигавиците на носното 
огледало, по устните, гингивите, в интердигитал-
ното пространство или по кожата на цицките на 
вимето при лактиращите крави. В началото те са 
проминиращи над повърхността и имат изглед на 
перли „blisters“. При обследване на устата в ранни 
етапи от заболяването се наблюдават везикули по 
зъбния ръб, от вътрешната страна на устните, по-
някога в подножието на носното огледало, както 
и по горната повърхност на езика. Първоначал-
но везикулите са с малки размери, съдържащи 
сламеножълта прозрачна течност, като в послед-
ствие нарастват до големина на лешник или по-
големи, особено по гърба на езика. Две или по-
вече везикули могат да се обединят и формират 
голям везикул, понякога покриващ половината 
повърхност на езика.
Лезиите по краката се развиват по същото 
време или малко по-късно от тези по устата и 
устната кухина. Най-често те се наблюдават в 
задната част на копитата, по коронарните ръбове 
и в междупръстовото пространство.
Най-подходящ материал за доказване на ви-
руса на шапа за лабораторията представлява аф-
тозната течност и епитела на афтата или епител 
от току-що разкъсана афта, взет принудително 
с помощта на остра ножица или пинсета (около 
2 см2).
Тези проби, поставени в подходящ фосфатно 
буфериран разтвор с pH 7,2 – 7,6 с антибиотици и 
подходящо транспортирани в охладено състояние 
(2 – 4 оС), дават най-голям шанс и сигурност за 
правилно поставяне на диагнозата шап в специ-
ализираната лаборатория.
Ранните етапи на развитие на лезиите при 
кравите и появата на т.нар. първична афта обик-
новено остават скрити, без клинична изява се 
характеризират с повишаване на температурата, 
угнетеност от страна на животните и спад в кон-
сумацията на фураж. Наблюдава се рязък спад в 
млеконадоя при млекуващите крави. В рамките 
на няколко часа обикновено започва образуване-
то на вторичните афти и везикули.
Най-общо, лезиите при говедата на първия 
ден на поява на афтите може да се опишат като 
участъци с проминиращ сребрист или обезцветен 
епител, които впоследствие се променят до из-
пълнени с течност везикули (мехурчета):
 
5.2. Откриване на шапни лезии на възраст 
2 – 3 дни.
Впоследствие везикулите се пукат и оставят 
лезии по лигавиците и кожата. Кожата (лигави-
цата) лесно се отстранява, като остават открити 
зачервени подкожни участъци.
Характерни са премляскването поради боле-
зненост в устната кухина и усилената и свръх-
обилна саливация след пукането на първите афти.